## Zakon o preuzimanju Zakona o osnovnim pravima vojnih invalida i obitelji palih boraca koji se u Republici Hrvatskoj primjenjuje kao republički zakon

### NN 53/1991 (8.10.1991.), Zakon o preuzimanju Zakona o osnovnim pravima vojnih invalida i obitelji palih boraca koji se u Republici Hrvatskoj primjenjuje kao republički zakon

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o preuzimanju Zakona o osnovnim pravima vojnih invalida i obitelji palih boraca koji se u Republici Hrvatskoj prunjenjuje kao republički zakon

Proglašavam Zakon o preuzimanju Zakona o osnovnim pravima vojnih invalida
i obitelji palih boraca koji se u Republici Hrvatskoj primjenjuje kao republički
zakon, kojeg je Sabor Republike Hrvatske donio na sjednicama Vijeća udruženog
rada 26. lipnja i991 Vljeća općina 26. lipnja, 1991. i Društveno-političkog
vijeća 26. lipnja 1991. godine

Klasa:011-01/91-01/111

Urbroj: 71-91-1

Zagreb, 28. lipnja 1991.

Predsjednik Republike Hrvatske

**dr: Franjo Tuđman**

---

## ZAKON

### o preuzimanju Zakona o osnovnim pravima vojnih invalida i obitelji palih boraca koji se u Republici Hrvatskoj primjenjuje kao republički zakon

Članak 1.

Preuzima se i primjenjuje u Republici Hrvatskoj kao republički zakon,
Zakon a osnovnim pravima vojnih invalida i obitelji palih boraca ("Službeni
list SFRJ", br. 68/81, 41/83, 75/85, 44/89, 87/89, 20/90 i 42/90),
osim odredaba koje se odnose na pravo na stalni invslidski dodatak, kupališno
i klimatsko liječenje, povlštenu voanju, osobno motorno vozilo, pomoć u
slučaju smrti, isplatu novčanih primanja u stranoj valut, na određivanje
visine i usklađivanje novčanih primanja, osiguravanje sredstava za provođenje
zakona i odredaba o primjeni zakona za vrijeme ratnog stanja, kao i odredba
kojom je dopuštena žalba na odluke donesene u upravnim sporovima.

Članak 2.

Savezni propisi doneseni za izvršavanje zakona iz članka 1. ovoga zakona
preuzimaju se i primjenjuju u Republici Hrvatskoj kao republički propisi,
ako su u suglasnosti s Ustavom Republike Hrvatske i ovim zakonom.

Članak 3.

Ovlaštenja saveznih organa i saveznih funkcionara za izvršavanje i primjenu
zakona iz članka 1. i propisa iz članka 2. ovoga zakona postaju ovlaštenja
republičkih organa i republičkih funkcionara u okviru njihovih ovlasti
utvrđenih zakonom.

Članak 4.

Financijska prava i obveze koje su po Zakonu o osnovim pravima vojnih
invalida i obitelji palih boraca ("Služni list SFRJ", br. 68/81,
41/83, 75/85, 44/89, 87/89, 20/90 i 42/90) pripadala Federaciji postaju
prava i obveze proračuna Republike Hrvatske.

Članak 5.

Prava utvrđena ovim zakonom mogu koristiti i ostvarivati državljani
Republike Hrvatske, a držvljani ostalih republika s teritorija Socijalističke
Federativne Republike Jugoslavije ukoliko su sredstva za ostvarivanje i
njihovih prava po ovom zakonu osigurana u proračunu Republike Hrvatske
u slučaju reciprociteta.

Članak 6.

Osobna invalidnina, obiteljska invalidnina, uvećana obiteljska invalidnina,
dodatak za njegu i pomoć od druge osobe i ortopedski dodatak određuju se
u iznosima koje korisnici ostvaruju na dan stupanja na snagu ovoga zakona.

Članak 7.

Iznose novčanih primanja utvrđene prema odredbi članka 6. ovoga zakona
valorizira ministar rada i socijalne skrbi početkom kalgndarske godine,
uzimajući u obzir kretanje prosječne mjesečne plaće svih zaposlenih u Republici
Hrvatskoj u prethodnoj godini.

Članak 8.

Isprave za povlaštenu vožnju ovjerene od strane nadležnih općinskih
organa uprave do dana stupanja na snagu ovoga zakona važe do 31. prosinca
1991. godine.

Članak 9.

Ovaj zakon stupa na snagu danom objave u "Narodnim novinama".

Klasa: 561-1/91-01/05

Zagreb, 26. lipnja 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r.**

Predsjednik Društveno-politićkog vijeća

**Ivan Vekić, v. r.**

Zakon, NN 53/1991-1318
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)